Ròden-Alp

El Ròden-Alp (Frances: Rhône-Alpes; Occitan: Ròse-Aups; Arpitàn: Rôno-Arpes) l'è ona region francesa che, cont i sò 43698 chilòmeter quadraa l'è la segonda pussee granda de tuta la Francia, dòpo quèlla del Midi-Pyrénée. La cunta puu de cinch milion de abitant. El sò capploeugh l'è Lion, che l'è anca el comun pussee grand. Alter citaa important hinn Saint-Étienne, Grenoble, Villeurbanne e Valence. L'è vuna dij region pussee ricch de l'Euròpa, insema a la Lombardia, el Baden-Württemberg e la Catalògna.

 Geografia 
El Ròden-Alp el confina cont i region de Provenza-Alp-Còsta Azura, Lingoadòca-Rossejon, l'Alvernia, la Borgògna, la Franca Contea, el Canton Ginevra, el Canton Vaud, el Canton Vales, la Val d'Aòsta e'l Piemont. L'è traversaa del fiumm Ròden traj montagn che gh'hinn dent el gh'è anca el Mont Bianch, la montagna europea pussee òlta.

El Ròdan-Alp el gh'hà vòtt departement:
Ain, con capploeugh Bourg-en-Bresse
Ardèche, con capploeugh Privas
Drôme, con capploeugh Valence
Isère, con capploeugh Grenoble
Lòira, con capploeugh Saint-Étienne
Ròdan, con capploeugh Lion (Patrimòni Mondial de l'UNESCO)
Savòja, con capploeugh Chambéry, giamò capital del Ducaa de Savòja
Alta Savòja, con capploeugh Annecy 

 Roden-Alp‎
Categoria:Region statisteghe de la Francia